འོན་ཏེ་མིན་
ཞེས་སོམ་ཉི་ལ། །འདི་བྲིས་མཚན་ལྟས་རྣམས་ལ་གཟིགས་ཏེ་དཔྱོད། །ཅེས་སོགས་ཟླ་བ་བརྒྱད་པ་ཡན་
གྱི་མཛད་སྤྱོད་རགས་པ་བསྐུར་བ་དང༌། ངག་ལས་གསལ་བ་རྣམས་ཀྱིས་ཡིད་ཆེས་སྐྱེས་ནས་སྔོན་གྱི་གྲྭ་
པ་ གཞན་ དག་ མཇལ་ བ་ ལ་ ཡང་ རྒྱུས་ཡོད་ ཀྱིས་བསླབ་ པ་མ་ཡིན་པར་ངོ་མཁྱེན་ནས། དེའི་ལོ་རྒྱུས་
གསུངས་པས་ཁྱད་པར་དུ་ཡིད་ཆེས་ཏེ། ཡབ་ཡུམ་ལ་འདི་ནི་བདག་ཅག་གི་བླ་མ་དེའི་སྐུ་སྐྱེ་ཡིན་པར་ངེས་
པས་ཅིས་ཀྱང༌། ངེད་བུ་ཆེན་ཞལ་སློབ་རྣམས་ཀྱིས་གདན་དྲངས་ཏེ་སྐུ་བསྐྱེད་བསྲིང་བ་འཐད་ཅེས་དྲན་
བསྐུལ་ཡང་ཡང་བྱས་ནའང་གཅུང་པོ་ཤཱཀྱ་དབང་ཕྱུག་ཀྱང༌། དེ་ནས་ལོ་བདུན་ལ་འབྲུག་ལོ་ལ་སྐྱེས་པ་
ཡིན་པས། དེའི་དུས་སུ་བུ་གཅིག་པོར་བཟུང་ནས་ཁྱོད་ཀྱི་བླ་མའི་སྤྲུལ་སྐུ་མིན་ཀྱང་ཆོག ངེད་ཀྱི་བུ་སུ་
ལའང་མི་གཏད་ཟེར་ནས། དེ་ཕྱིན་ཆད་བཙུན་པ་སུ་ཡང་འཕྲད་དུ་མ་སྟེར་བ་ལ་དགེ་སློང་དཔོན་གྲགས་པ་
དང་བླ་མ་ཆོས་བཟང་བ་རྣམ་གཉིས་ཀྱིས། མོ་རྩིས་པའི་སྔགས་པ་རྣམས་ལ། ཉང་ཆུ་འགྲམ་དུ་སྐུ་ཁྲུས་
དང་བསངས་ལེན་མང་དུ་བྱེད་དགོས་པའི་རིམ་གྲོ་ཕོག་ཏུ་བཅུག་ཅིང༌། འཁྲུངས་ནས་ལོ་ངོ་བཞི་བ་ཙམ་
ལ་དུས་ཚེས་བསྒྲིགས་ཏེ་གྲྭ་པ་འབའ་ཞིག་གིས། ཉང་ཆུའི་ཀོ་གཞུང་ལས། ཡབ་ཡུམ་སྲས་གསུམ་དབང་
མེད་ལ་གདན་དྲངས་ནས་སྟག་རྩེར་ཡུན་རིང་དུ་བཞུགས་པས་སྟག་རྩེ་སྤྲུལ་སྐུ་ཞེས་གྲགས་ཤིང༌། དགུང་
ལོ་ལྔ་དྲུག་ཙམ་ལོན་པའི་ཚེ། འོ་འབྲུག་ཕུར་ཕལ་གྱིས་བགྲོད་པར་དཀའ་བའི་བྲག་བྱ་སྐྱིབས་ཤིན་ཏུ་མཐོ་
བ་བྱ་རྒོད་ཀྱི་གནས་སུ་རུང་བར་ཐོགས་པ་མེད་པར་བྱོན་པ་ལ། འཁོར་དག་གིས་གསོལ་བ་བཏབ་པས།
ཅི་ལྟར་བྱོན་པ་མ་མཐོང་བར་ཕེབ་པ་དང༌། རག་དང་རྩིགས་པ་གང་ལའང་མ་ཐོགས་པར་ནང་དུ་རྒྱུ་བ་
མཛད་ཅིང༌། གཞན་རྒྱུད་མཁྱེན་པའི་མངོན་ཤེས་མང་དུ་མཛད་པར་སྣང་ཡང༌། གྲྭ་པ་རྒན་གཞོན་ཕལ་མོ་
ཆེས་མཛད་སྤྱོད་རྩུབ་ཅིང་སྐུ་རྩལ་ཆེ་བ་དང༌། ཐུགས་གྲུང་པོར་འཛིན་པ་ལས། རྫུ་འཕྲུལ་དང་གཞན་རྒྱུད་
མཁྱེན་པའི་ཡོན་ཏན་དུ་བཟུང་བ་ཉུང་ངེ་བ་ལས་མ་བྱུང་བ་ཡིན་ནོ། །ཞེས་རྒན་པོ་དག་གིས་ངག་ཏུ་གླེང་
ལས་ཐོས་སོ། །དེ་ནས་རིམ་གྱིས་མར་སྟེང་དང༌། དགའ་ལྡན་མ་མོར་བྱོན་ཏེ་སྔར་གྱི་གདུལ་བྱ་དག་ལ་ལོ་
རྒྱུས་རྒྱས་པར་གསུངས་ཤིང་ཡོན་བདག་གཅིག་ལ་གདམས་པ་ནི། དུས་གསུམ་མཁྱེན་གཟིགས་བླ་མ་
489

རིན་པོ་ཆེ་མཁྱེན། བླ་མ་རང་སེམས་ཡིན། བྱིན་རླབས་མོས་གུས་ཡིན། ཏིང་ངེ་འཛིན་མཉམ་བཞག་ཡིན།
ཚེ་གཅིག་སངས་རྒྱས་ཡིན། ཆ་ཙམ་ལྡན་པ་ཉིད་དུ་གྱུར། བླ་མ་རྗེ་ལ་མོས་གུས་དང༌། དག་སྣང་ཕྱོགས་
མེད་བྱེད་པ་གཅེས། སྨིན་གྲོལ་བདེ་ལ་བཀོད་མཛད་པའི། བཙུན་པ་སྤྱན་རས་གཟིགས་ལ་ཕྱག་འཚལ་
བསྟོད། །ཡོན་ཏན་ཐུགས་དགོངས་རྫོགས་ཕྱིར་བྲིས། །ཞེས་གསུངས། དྲུང་ གོང་ མའི་ ཞལ་ ཆེམས་ ཕྱག་
བྲིས་སུ་མཛད་པ་ངོ་བོ་དགའ་ལྡན་མ་མོའི་ཕྱག་མཛོད་ཀྱི་སྒམ་དུ་བཅུག ངོས་བཤུས་བྱེས་སུ་ཁྱེར་བ་ལས་
ཕྱི་མ་ཐམས་ཅད་ཀྱིས་མཐོང་བར་མཛད་ཟིན་ཀྱང༌། ངོ་བོ་ཕྱགས་འདེབས་དུས་འདིར་བཞག་པ་ཡིན་
གསུངས་ནས་བཏོན་ཏེ་བསྟན་པས། བླ་མ་རྣམ་གཉིས་ཀྱིས་ཐོག་དྲངས་ཡིད་ཚིམ་པའི་ངེས་ཤེས་སྐྱེས་སོ། །
དེ་དག་གི་ཚེ་བླ་མ་ཆོས་ཀྱི་བཟང་པོའི་དྲུང་དུ། རྡོ་རྗེ་ཕག་མོ་སོ་བདུན་མའི་དབང༌། རྒྱལ་བ་རྒྱ་མཚོ་པདྨ་
ཟབ་རྒྱལ། · བེར་ནག་ཅན་རིགས་བསྡུས་སོགས་ཀྱི་དབང་དང་སྒྲུབ་ཐབས༌མ༌ལུས༌པ༌གསན༌ཞིང༌། གྲུབ་
ཆེན་ཀརྨ་པཀྴི། ཆོས་རྗེ་རོལ་པའི་རྡོ་རྗེ། དཔལ་ལྡན་མཁའ་སྤྱོད་དབང་པོ་རྣམས་ཀྱིས་གསུང་སྒྲོས་ཚང་མ་
དང༌། ཆོས་དྲུག ཕྱག་ཆེན། རླུང་སེམས་གཉིས་མེད། རྫོགས་ཆེན། གསང་འདུས་རིམ་ལྔ། རྒྱུད་འབུམ་གྱི་
ལུང་རྣམས་ཀྱང་གསན་ནོ། །བླ་མ་འདི་ རྗེ་རྒོད་ཚང་ པའི་སྤྲུལ་པ་གཟིགས་ཏེ། བསྟོད་པ་མཛད། བླ་མ་
དགེ་སློང་དཔོན་གྲགས་པ་རྒྱལ་མཚན་པའི་དྲུང་དུ། རྫོགས་ཆེན་རྒྱུད་བཅུ་བདུན། སྙིང་ཐིག །སྙིང་པོ་དོན་
གསུམ། བསྲེ་བ་བསྐོར་གསུམ། བདེ་མཆོག་ལོ་ནག་དྲིལ་གསུམ་གྱི་དབང་བསྐུར་ལ་སོགས་པ་གསན།
དགུང་ལོ་བདུན་བཞེས་པ་ཆུ་ཕོ་འབྲུག་གི་ལོའི་སྟོན་རྒྱབ་སྤོ་བོ་ཕྱོགས་ཀྱི་གྲྭ་པ་ཡོན་བདག་རྣམས་ཀྱིས་ཞུ་
ནན་ཕུལ་བ་ལྟར། ཡེ་གོང་ལ་སོགས་པར་བྱོན། དད་པ་ལྡན་པ་རྣམས་ཀྱིས་འབུལ་བ་ཞབས་ཏོག་རྒྱ་ཆེར་
བྱས་ཤིང༌། གསུང་ཆོས་བསྔོ་བ་གང་ལ་གང་འཚམ་ཐུགས་ནས་གསུངས་པ་སྐྱ་སེར་ཐམས་ཅད་དད་པ་
བརྟན་པོ་ཐོབ་པར་མཛད་དོ། །དགུང་ལོ་བརྒྱད་བཞེས་པ་ཆུ་མོ་སྦྲུལ་གྱི་ལོ་ཟླ་བ་བཅུ་པའི་ཚེས་གསུམ་གྱི་
ཉིན་ཆོས་རྗེ་དེ་བཞིན་གཤེགས་པ་དབུས་ཀྱི་མལ་གྲོ་ནས་རིམ་གྱིས་བང་མདོར་ཕེབ་པ་དང་མཇལ། དེའི་
ཉིན་མོ་ཁོ་ནར་ཡོངས་རྫོགས་དགེ་བསྙེན་གྱི་སྡོམ་པ་བཞེས། དཔོན་སློབ་ལྷན་དུ་ཕེབ་པའི་ལམ་དུའང༌།
ཆོས་ཐུན་རེ་མ་ཆག་པར་གསན། སྟག་རྩེར་ལོ་དེའི་ཟླ་བ་བཅུ་གཅིག་པའི་ཚེས་བཅུ་ལ། ཆོས་རྗེ་རིན་པོ་ཆེ་
དེ་བཞིན་གཤེགས་པས་མཁན་པོ་དང༌། གུ་ཤྲཱི་འགོ་བློན་པ་བློ་གྲོས་རྒྱལ་མཚན་དཔལ་བཟང་པོས་སློབ་
དཔོན་ མཛད་ དེ་ དགེ་ འདུན་ དང་ བཅས་ པས་རབ་ཏུ་བྱུང་ ཞིང་ དགེ་ ཚུལ་མཛད་པའི་དུས། ། མཚན་ཡང་
490

ཆོས་ཀྱི་དཔལ་ཡེ་ཤེས་ཞེས་འདོགས་པར༌མཛད༌ཅིང༌། ཚངས་པར་སྤྱོད་པར་བརྟན་པར་གནས་སོ། །
མཁན་པོ་ཆོས་ཀྱི་རྗེ་དེ་བཞིན་གཤེགས་པའི་དྲུང་དུ། སྔ་ཕྱིར་གསུང་ཆོས་གསན་པའི་རྣམ་གྲངས་ཀྱང༌།
རྒྱལ་ བ་ རྒྱ་ མཚོ་དང༌ ། རྡོ་ རྗེ་ ཕག་མོ་ལྷན་ཅིག་སྐྱེས་མ་དང༌ ། ཡེ་ཤེས་མགོན་པོ་བེར་ནག་ཅན་རྣམས་
ཀྱི་སྒྲུབ་སྐོར་ཞལ་གདམས་རྫོགས་པ་དང༌། དབང་བསྐུར་བའང་གསན་ཞིང་ལུས་མེད་མཁའ་འགྲོའི་ཆོས་
སྐོར། ཆོས་དྲུག་མཁར་ཁ་མ། དོ་ཧ། ཕྱག་ཆེན་ཡི་གེ་ འབྲུ་བཞི་པ། འབྲེལ་པ་ བཞི་ལྡན། རླུང་ སེམས་
གནད་ཀྱི་ལྡེ་མིག ཆོས་དྲུག ལྷན་ཅིག་སྐྱེས་སྦྱོར། སྐུ་གསུམ་ངོ་སྤྲོད། ནི་གུ་ཆོས་དྲུག གཅོད། རས་ཆུང་
སྙན་བརྒྱུད། ཨུ་རྒྱན་བསྙེན་སྒྲུབ། སྦྱོར་བ་ཡན་ལག་དྲུག་པ། རྫོགས་ཆེན། ལམ་འབྲས་ལ་སོགས་པ་ལུང་
ཁྲིད་མང་དུ་གསན། དེ་དུས་རྒྱ་ནག་ལ་སོགས་པའི་ཡུལ་ཁམས་སྐད་རིགས་མི་གཅིག་པ་མང་པོ་ལ་མངའ་
མཛད་པ། གོང་མ་ཆོས་ཀྱི་རྒྱལ་པོ་ཡུན་ལོས། ཏའི་བའུ་ཧྭ་ཝང་གི་བླ་མའི་སྐྱེ་བ་འཁྲུངས་པར་གསན་ནས།
རྡོ་རྗེ་འཆང་གི་སྐུ། རྡོ་རྗེ་དྲིལ་བུ་ཤུབས་བཅས། གོས་འཇམ་ཇུས་ཏ་ཧུང་གི་སྐུ་ཆོས་དམར་སྨུག་རི་མོ་ཅན་
གྱི་སྐུ་ཤམ་དང༌། སྐུ་འགག་ཏ་ཧུང་རི་མོ་ཅན་ནང་དར་དང་བཅས་པ་གོས་ལུ་ཧང་གི་རྒྱན་ལྡན། བེར་ཐུལ་
ཏ་ཧུང་དང་ གསེར་མ་ནང་དར་བཅས་པ། གོས་ཕྲུག་ཏ་ཧུང་གི་དབུ་ཞྭ་སོགས་དང༌། རྗེས་སུ་ཆོས་རྗེས་
ཞུས་ནས་ཞྭ་དམར་གྱི་གནང་སྦྱིན་ཡང་བྱུང་ངོ་ཤིང་མོ་ལུག་གི་ལོ་ལ་ལྷ་ས་དང་ཉེ་བ། པོ་ཏ་ལར། ཆོས་ཀྱི་
རྗེ་རིན་པོ་ཆེ་དེ་བཞིན་གཤེགས་པ་ཞིང་གཞན་དུ་གཤེགས་པའི་དགོངས་རྫོགས་མཆོད་འབུལ་བསྐུར་བ་
མཛད་ཅིང༌། དུས་མཆོད་གསོལ་འདེབས་རྒྱུན་ལྡན་ཡང་མཛད་དོ། །ས་ཕོ་ཁྱིའི་ལོ་དགུང་ལོ་བཅུ་གསུམ་
པ་ལ། སྙེ་བོའི་ཡུལ་གྱི་ལྷ་སྡེ་མི་སྡེས་གདན་དྲངས་ཏེ། ཡུལ་དེར་བྱོན་དྲེལ་མང་དུ་ཕུལ་བ་ལ་བསྟེན་ནས་
རྗེས་སུ་ཡང་གཟིམ་དྲེལ་བརྒྱད་ཅུ་ལྷག་ཙམ་དུ་འཕེལ་བར་འགྱུར། ཡུལ་ཁམས་དེར་གནས་ཐམས་ཅད་
ཆོས་ དང་ཟང་ ཟིང་ གི་ སྦྱིན་ པས་ ཚིམ༌ཞིང༌བདེ༌ལེགས༌དང༌ལྡན༌པར༌མཛད་དེ། སླར་ཀོང་བོར་ཕེབས་
དགོན་གསུམ་གྱིས་ཐོག་དྲངས་རི་དགོན་ཀླུང་དགོན་ཡོན་བདག་དང་བཅས་པའི་འཛིན་སྐྱོང་ཡང་དག་པ་
མཛད་པ་ཐམས་ཅད་ཀྱང་དར་རྒྱས་ཆེ་བར་གནས་ཤིང༌། དེ་དག་གི་དུས་སོགས་སྔ་ཕྱིར། རྫ་དགོན་ཀུན་
སྤངས་པ་ཆོས་ཀྱི་ཡེ་ཤེས་ཞེས་བྱ་བ། ཆོས་ཀྱི་རྗེ་མཁའ་སྤྱོད་དབང་པོའི་བུ་ཆེན་དུ་གྱུར་པ་ཞིག་གདན་
དྲངས་ཏེ། ཕྱག་རྒྱ་ཆེན་པོ་ལྷན་ཅིག་སྐྱེས་སྦྱོར༌དང༌། གསང་འདུས་རིམ་ལྔ་དམར་ཁྲིད། གསེར་ལྡིངས་
པས་མཛད་པའི་ནག་ཁྲིད་སྐོར། ཡེ་ཤེས་རྡོ་རྗེ་ཀུན་ལས་བཏུས། ལྷ་མོ་བཞིས་ཞུས། རྣམ་བཞག་རིམ་པ་
491

རྣམས་ཀྱི་བཤད་པ། བུ་སྟོན་རིན་པོ་ཆེས་མཛད་པའི་ཁྲིད་ཡིག་གི་སྟེང་ནས་ཁྲིད་དང་ངོ་སྤྲོད་ཡུ་མོ་ལུགས།
དགེ་ལྡན་པའི་ལུགས་ཀྱི་གདན་རྫོགས་གསལ་སྒྲོན་ལ་སོགས་པ་དང༌། ཨུ་རྒྱན་བསྙེན་སྒྲུབ་ཀྱི་སྐོར་མཁས་
བཙུན་པ་དང༌། ཆོས་རྗེ་མཁའ་སྤྱོད་དབང་པོའི་ཡིག་ཆ་རྣམས་ཀྱི་ལུང་དང༌། སྦྱོ་དྲུག་དང༌། རས་ཆུང་སྙན་
རྒྱུད་ཀྱི་ཁྲིད་ཡིག །རྡོ་རྗེ་ཕག་མོ་དང༌། རྒྱལ་བ་རྒྱ་མཚོའི་སྒྲུབ་སྐོར་རྣམས་ཀྱི་ལུང༌། མཁའ་སྤྱོད་བསྙེན་
སྒྲུབ། འབྲེལ་པ་གསུམ་ལྡན། སྐུ་གསུམ་ངོ་སྤྲོད། གཅོད་ཡུལ། བློ་སྦྱོང༌། ཐུགས་རྗེ་ཆེན་པོའི་དམར་ཁྲིད།
དམར་ཞབས་སྐོར། བི་མ་ལ་སྙིང་ཐིག་གི་སྐོར་རྣམས་ཀྱི་ཁྲིད། རྗེ་མར་པའི་ཤོག་དྲིལ་བཞི་མའི་སྐོར།
བསྲེ་འཕོའི་བསྐོར་བརྒྱུད་པ་སོ་སོ་ལ་བྱུང་བ་ཆོས་ཚན་མང་པོ་དང༌། བསྲེ་འཕོ་གཅིག་ཅར་བ་ཕྱག་རྒྱ་ཆེན་
པོའི་ གཞུང་ གདམས་ ངག ། ཡང་ དགོན་ པའི་ རི་ ཆོས་ ཐབས་ ལམ་ སྐོར། ། པཎྜི་ ཏ་ དོན་ ཡོད་ རྡོ་ རྗེ་ ནས་
བརྒྱུད་པའི་མན་ངག་རྡོ་རྗེའི་ཚིག་འབྱེད་ལ་སོགས་པའི་ལུང༌། ཚེ་དཔག་མེད་ཛེ་ཏཱ་རིས་མཛད་པའི་གཞུང་
སྒྲུབ་དཀྱིལ་འབྲི་གུང་ལོ་ཙཱའི་ཡིག་ཆ་ལ་བརྟེན་པའི་དབང༌། ཐུགས་རྗེ་རིན་པོ་ཆེ་ཡིད་བཞིན་འཁོར་ལོའི་
རྗེས་གནང༌། སྒྲུབ་སྐོར་ལས་ཚོགས་བླ་མ་བཻ་རོ་ནས་བརྒྱུད་པ་དང༌། ཚེ་བདག་གཡུང་སྟོན་པའི་ལུགས་
ཆོས་ཚན་མང་པོ་དང༌། རྩ་རྒྱུད་སྡིག་པ་སྙིང་འཛིན་སོགས་ལྕགས་སྡིག་གི་བསྐོར། གངས་པ་ཤཱག་འབུམ་
ནས་བརྒྱུད་ པ་རྣམས་ ཀྱི་ ལུང༌ ། ཕག་མོ་ཤེས་རབ་གསལ་བྱེད་ཀྱི་རྗེས༌གནང༌། སྒྲུབ་ཐབས་ཀྱི་ལུང༌།
བཀའ་གདམས་ལམ་རིམ། དཔལ་ཕག་མོ་གྲུ་པས་མཛད་པའི་བསྟན་རིམ། སེམས་ཁྲིད་ཡིད་བཞིན་ནོར་
བུ། བཀའ་སྲུང་ཏྲག་ཤད་ཀྱི་སྒྲུབ་སྐོར་རྣམས་དང་བཅས་པའི་ལུང༌། གཤིན་རྗེ་གཤེད་ཀྱི་རྫོགས་རིམ་སྤྲོས་
མེད་ཀྱི་ཁྲིད། རིན་ཆེན་བཅུད་བསྡུས་ལ་སོགས་པའི་མན་ངག་མང་དུ་གསན་ནོ། །སྐབས་གཅིག་བ་ཡོར་
བཞུགས་པ་ན། བྱ་བྲལ་སྟོན་པ་ཞེས་བྱ་བས་ངོ་སྤྲོད་ཞུས་པའི་ལན་དུ། ཤྲཱི་བཛྲ་ཌཱ་ཀི་ནཱི། བདེ་སྟོང་གཉིས་
མེད་བསྲེ་པ་འདི། །ལྷན་སྐྱེས་ཆོས་སྐུའི་ངོ་བོ་ཡིན། མ་ཡེངས་དེ་ཡི་ངོ་ལ་བལྟ། །དེ་ཚེ་ཆོས་སྐུ་རྟོགས་པར་
འགྱུར། ཞེས་གསུངས། མེ་ཕོ་སྤྲེའུའི་ལོ་ལ། ཆོས་རྗེ་ཀརྨ་པ་མཐོང་བ་དོན་ལྡན་པ་ངོམ་དུ་བལྟམས་ཏེ།
དགུང་ལོ་དྲུག་པ་ལྕགས་མོ་གླང་ལོ་ལ་ཙཱ་རི་ཏྲར་ཚེ་སྒྲུབ་མཛད་ཆེད་དུ་བྱོན་པ་དང་ལམ་དུ་མཇལ་འབུལ་
་བསྙེན་བཀུར་གྱ་ནོམ་པས་འཁོར་དང་བཅས་པ་རྣམས་མཉེས་པར་མཛད་ཅིང༌། ཆུ་ཕོ་སྟག་གི་ལོ་ཡི་
དབྱར་སོས། དཔལ་ཙཱ་རི་ཏྲའི་གནས་ཀྱི་བྱེ་བྲག་གསར་མ་ལས། བཀྲ་ཤིས་ལྗོངས་སུ་བྱོན། དཔོན་སློབ་
གནས་ཐ་དད་ ཀྱི་གཟིམ་ཁང་དུ་བཞུགས་ནས། ཚེ་དཔག་ཏུ་མེད་པ་གྲུབ་རྒྱལ་མོའི་ལུགས་ཀྱི་ཕྱི་ནང་
492

གསང་བའི་བསྙེན་སྒྲུབ་མཛད་ཁྲི་ཕྲག་ཉི་ཤུ་རྩ་བཞི་བཟླས་པས། མནལ་ལམ་དང་མངོན་སུམ་གྱི་ལྟས་
ཁྱད་པར་བ་ཡང་སྣང་བར་གྱུར་ཅིང༌། ཐུགས་དམ་རྫོགས་རིམ་ལ་མཉམ་པར་འཇོག་པ་ཐུན་དུ་བཅད་དེ་
གནང་སྐུ་མཚམས་དེ་གྲོལ་བའི་རྗེས་སུ། དགུང་ལོ་བཅོ་བརྒྱད་པ་ཆུ་མོ་ཡོས་ཀྱི་ལོ་ལ་ཆོས་རྗེ་ཀརྨ་པ་
མཐོང་བ་དོན་ལྡན་པར་རབ་བྱུང་མཛད་པ་དང༌། ཉིད་ཀྱིས་བསྙེན་པར་རྫོགས་པ་བཞེད་པ་ཡང་དུས་དེ་ཁོ་
ན་སྐབས་སུ་བབ་པར་དགོངས་ཏེ་ཀོང་པོ་སྟོད་དང་དྭགས་པོ་ནས་བརྒྱུད་དེ་འོལ་ཁ་བཀྲ་ཤིས་ཐང་དུ་སྒར་
པ་དཔོན་སློབ་ལྷན་དུ་བྱོན། མཚལ་མིན་ནས་མཁན་ཆེན་རིན་པོ་ཆེ་བསོད་ནམས་བཟང་པོའི་ཞལ་སྔ་ནས་
དགུང་ ལོ་ མཐོན་ པོར་ ཕེབས་ ཤིང་ སྐུ་ ལུས་ ཤིན་ ཏུ་ ལྕི་ བར་ གྱུར་ ཀྱང་ གལ་ ཆེ་ བ་ ལ་དགོངས། དབང་
གྲགས་པ་རྒྱལ་མཚན་བས་བཀའ་ལུང་གིས་ལམ་བར་གྱི་ཐབ་འཛིན། འདོ་ལི་དར་ཁང་ཅན་འདེགས་པ་
དང༌། དོལ་མདའ་ནས་མཁར་ལྟག་ཡན་དུ་གཙང་གཞུང་དུ་ཤན་གྱིས་གདན་འདྲེན་པ། སྒར་པའི་གཞི་
ལེན་ཐབ་འཛིན་ཕོགས་ལུགས་འོལ་ཁ་ནོར་བཟང་ལ་སོགས་པས་སྒྲུབ་ཏུ་བཅུག་ཅིང༌། གདན་ས་ཆེན་པོ་
དཔལ་ཕག་མོ་གྲུ་ནས་ཆོས་ཀྱི་རྗེ་སྤྱན་སྔ་བསོད་ནམས་རྒྱལ་མཚན་པས་ཇ་འདྲེན་གསོལ་ཇ་ཞུ་བ་ལ།
སློབ་དཔོན་ཆོས་སྒོ་བ་ད་མེན་འདོར་རྒྱལ་པོ་བསོད་ནམས་དཔལ་དཔོན་སློབ་མང་པོ་དང༌། ཕོ་བྲང་སྣེའུ་
གདོང་ནས། དབང་དྲག་བསོད་ནམས་མཚན་ཅན་དང༌། སློབ་དཔོན་སོག་དབོན་བཀའ